RESOLUCIÓN do 12 de abril de 2016, da Secretaría Xeral para o Deporte, pola que se fan públicas as listaxes definitivas de subvencións a entidades deportivas convocadas pola Resolución do 5 de novembro de 2015 pola que se convocan subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/04/2016

No
Diario Oficial de Galicia
nº 217, do 13 de novembro pasado, publícase a Resolución do 5 de novembro de 2015, da Secretaría Xeral para o Deporte, pola que se convocan subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas, que establece no artigo 3.2 da convocatoria un prazo dun mes para a presentación de solicitudes.
Rematado o prazo de solicitudes, publícase a Resolución do 27 de xaneiro de 2016, pola que se fan públicas as listaxes de solicitudes excluídas e pendentes de emenda (DOG nº 23, do 4 de febreiro), presentadas ao abeiro da resolución de convocatoria mencionada, establecendo un prazo de dez días hábiles para a formulación de reclamacións, emendar erros ou achegar documentación.
Unha vez pechado o prazo de reclamacións e emenda de documentación de solicitude, a Secretaría Xeral para o Deporte solicita ás distintas federacións deportivas, certificación dos datos deportivos dos solicitantes correspondentes á última tempada rematada. No caso das agrupacións deportivas escolares, os datos foron achegados polos correspondentes servizos provinciais de deportes. Para os efectos de que por parte dos interesados se poidan presentar alegacións aos datos contidos nas referidas certificacións, estes datos son publicados o día 9 de marzo de 2016 na páxina web desta secretaría xeral, deporte.xunta.es, cun prazo para alegacións de dez días hábiles.
Rematado o prazo de alegacións e modificadas, se é o caso, as certificacións emitidas en primeira instancia, o órgano instrutor remite as certificacións definitivas xunto ás documentacións que cumpren as exixencias contidas nas bases, á comisión encargada de aplicar os criterios de determinación do importe da subvención.
Acreditadas as actuacións levadas a cabo pola comisión avaliadora a que se refire o artigo 6.6 das bases reguladoras que rexen este procedemento establecidas pola Resolución do 20 de outubro de 2015, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas (DOG nº 205, do 27 de outubro) e as propostas formuladas por esta, tendo en conta o disposto no artigo 33 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, logo do estudo detallado das solicitudes formuladas comprobando a concorrencia dos requisitos requiridos, tal e como queda documentado na acta redactada con ocasión da sesión de traballo levada a cabo con data do 4 de abril de 2016, e vista a proposta formulada pola citada comisión avaliadora e, unha vez examinadas as alegacións presentadas e de acordo co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, e en virtude das atribucións que me foron conferidas,
1. Outorgar para o desenvolvemento de actividades deportivas as subvencións económicas que a favor das entidades propostas, se identifican e ordenan seguidamente polo seu número de NIF, unha vez aplicados os criterios establecidos no artigo 7 das bases reguladoras do procedemento. Os importes das subvencións determínanse en base ao establecido nos artigos 7.2 e 8 das bases reguladoras citadas cun límite de 29.999,00 € no caso dos clubs deportivos e sociedades anónimas deportivas e de 15.000,00 € no caso das agrupacións deportivas escolares, sempre que as entidades acadaran un mínimo de 5 puntos ou de 3 no caso de entidades participantes en competicións deportivas oficiais dirixidas a persoas con algunha discapacidade (artigo 7.4 das bases reguladoras).
A Resolución do 16 de marzo de 2016 pola que se modifica a convocatoria contida na Resolución do 5 de novembro de 2015, da Secretaría Xeral para o Deporte, pola que se convocan subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas (DOG nº 57, do 23 de marzo de 2016), establece que un máximo de 1.850.000,00 € (un millón oitocentos cincuenta mil euros) destinaranse aos clubs e sociedades anónimas deportivas, e un máximo de 120.000,00 € ás agrupacións deportivas escolares, que figuran nunha relación diferenciada do resto das entidades beneficiarias.
Relación dos clubs e sociedades anónimas deportivas beneficiarios:
Relación das agrupacións deportivas escolares beneficiarias:
2. Denegar o outorgamento das solicitudes de subvención que se relacionan a seguir ordenadas polo seu número de NIF, por non obter a condición de beneficiario con base no establecido no artigo 7.4 das bases reguladoras (valoración inferior aos 5 puntos ou a 3 no caso de entidades participantes en competicións deportivas oficiais dirixidas a persoas con algunha discapacidade).
3. Declarar excluídos aos solicitantes que se identifican a seguir ordeados polo seu número de NIF e motivo da exclusión.
4. Esta resolución comporta a disposición de crédito por un importe total de 1.970.000,00 € (un millón novecentos setenta mil euros), con cargo á aplicación orzamentaria 04.40.441A.481.0.
5. Esta resolución esgota a vía administrativa e contra ela pode interpoñerse recurso potestativo de reposición ante o secretario xeral para o Deporte, no prazo dun mes contado a partir do día seguinte ao da notificación da resolución, se esta fose expresa, ou de tres meses contados a partir do día seguinte a aquel no que se produza o acto presunto, ou ben, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da notificación da resolución, se esta fose expresa, ou de seis meses contados a partir do día seguinte a aquel en que se produza o acto presunto.
Santiago de Compostela, 12 de abril de 2016